在端州知家累以九月九日發衡州因寄（題擬）
作者：李紳
朝代：唐

paragraphs: 菊花開日有人逢，知過衡陽迴雁峰。
江樹送秋黃葉少，海天迎遠碧雲重。
音書斷達聽蠻鵲，風水多虞祝媼龍。
想見病身渾不識，自磨青鏡照衰容。
（李紳《追昔遊詩》卷一《逾嶺嶠止荒陬抵高要》詩「雁飛難渡漳江東」句下自注引。
）（按：自注云：「余在南中日，知家累以其年九月九日發衡州，因寄云〖略〗。
」爲後來追述語氣。
今據以擬題。
宣統《高要縣志》擬題爲《移家來端州先寄以詩》，與原注不甚契合。
）。